«Ялғандың атаһы» Иблис Әҙәм менән Һауа көндәренән алып кешеләрҙе алдай (Яхъя 8:44). Мәҫәлән, ул үлем һәм теге донъялағы тормош хаҡында ялған тәғлимәттәр тарата. Күп йолалар һәм хөрәфәттәр тап ошо тәғлимәттәргә нигеҙләнгән. Ни өсөн шул тиклем күп кеше был ялғанға ышана? Иблис, кешеләрҙе алдар өсөн, уларҙың үлемгә ҡарата тәбиғи хистәрен ҡуллана. Мәңге йәшәү өсөн барлыҡҡа килтерелгәнгә, беҙ үлергә теләмәйбеҙ (Вәғ. 3:11). Беҙ үлемде дошман тип һанайбыҙ (1 Кор. 15:26). Күпме генә тырышлыҡтар һалһа ла, Иблис үлем тураһында хәҡиҡәтте йәшерә алмаған. Бөгөн үлем тураһында хәҡиҡәт һәм үлгәндәр өсөн өмөт хаҡындағы хәбәр тиңһеҙ масштабта таратыла (Вәғ. 9:5, 10; Ғәм. 24:15). Был белемдәр беҙҙе йыуата, шулай уҡ үлемгә бәйле ҡурҡыуҙарыбыҙҙы һәм шиктәребеҙҙе тарата. w19.04 14 б., 1 абз.; 15 б., 5, 6 абз.